Fôrvalurt

Fôrvalurt (Symphytum asperum) er en flerårig urt i rubladfamilien.

Den blir opptil 180 cm høy. Stengelen og bladene er ruhåret, og stengelen har ikke vingekanter. Bladene er ovale til avlange; de nedre har stilk, mens de øvre er sittende og ikke stengelomfattende. Blomsterknoppene er rosa, men blomstene blir blå.

Arten hører hjemme i Iran og Kaukasia. Den er blitt dyrket både som fôrplante og som prydplante, og finnes forvillet på brakkmark og i åkerkanter i Europa, Nord-Amerika og New Zealand.

Fôrvalurt er registrert forvillet i alle norske fylker, men er vanligst sør på Østlandet og langs sørlandskysten. Den danner tette bestander som sannsynligvis fortrenger andre arter. I Fremmedartslista er fôrvalurt vurdert til høy risiko på grunn av stort invasjonspotensial og liten økologisk effekt.

Referanser

Litteratur

Eksterne lenker 

 

Rubladfamilien
Høyrisikoarter på fremmedartslista
Planter som inneholder pyrrolizidinalkaloider